SCC ดีด 4% รับงบ Q1 โกยกำไรทะลุ 1.6 หมื่นล้าน โต 87% โบรกชูเป้า 300 บ.
SCC เด้ง 4% ขานรับผลประกอบการไตรมาส 1/66 กวาดกำไรทะลุ 1.6 หมื่นล้านบาท โตกระฉูด 87% โบรกชี้กำไรปีนี้แตะ 2.94 ล้านบาท รับปริมาณขายปิโตรเคมีจะสูงขึ้น โดยยังคงคำแนะนำเป็น “ขาย” ที่ราคาเป้าหมายปี 66 อยู่ที่ 300 บาท
SCC เด้ง 4% ขานรับผลประกอบการไตรมาส 1/66 กวาดกำไรทะลุ 1.6 หมื่นล้านบาท โตกระฉูด 87% โบรกชี้กำไรปีนี้แตะ 2.94 ล้านบาท รับปริมาณขายปิโตรเคมีจะสูงขึ้น โดยยังคงคำแนะนำเป็น “ขาย” ที่ราคาเป้าหมายปี 66 อยู่ที่ 300 บาท
27 เม.ย. 2566

ผู้สื่อข่าวรายงานว่า วันนี้ (27 เม.ย. 66) ราคาหุ้น บริษัท ปูนซิเมนต์ไทย จำกัด(มหาชน) หรือ SCC ล่าสุด ณ เวลา 10:11 น. อยู่ที่ระดับ 312 บาท บวกไป 11.00 บาท หรือเพิ่มขึ้น 3.65% สูงสุดที่ระดับ 312 บาท ต่ำสุดที่ระดับ 306 บาท ด้วยมูลค่าการซื้อขาย 188.58 ล้านบาท

สำหรับราคาหุ้นดีดกลับขึ้นมา ได้รับผลประกอบการไตรมาส 1/66 ออกมาดี โดยบริษัทมีกำไรสุทธิอยู่ที่ 16,525.74 ล้านบาท เพิ่มขึ้น 86.87% เมื่อเทียบกับงวดเดียวกันของปีก่อน 8,843.50 ล้านบาท เป็นผลมาจากรายได้จากการขาย 128,748 ล้านบาท เพิ่มขึ้น 5% เมือเทียบกับไตรมาสก่อน จากยอดขายที่สูงขึ้นของทุกกลุ่มธุรกิจ โดยเฉพาะปริมาณขายที่เพิ่มขึ้นของธุรกิจเคมิคอลส์ จากการกลับมาดำเนินการผลิตของโรงงานระยองโอเลฟินส์ (ROC) ในช่วงต้นเดือนก.พ. รวมทั้งมีส่วนแบ่งกําไรจากบริษัทร่วม 2,665 ล้านบาท เพิ่มขึ้น 794 ล้านบาท หรือ 42% เมือเทียบกับไตรมาสก่อน
ด้าน บล.ดาโอ (ประเทศไทย) ระบุในบทวิเคราะห์วันนี้ (27 เม.ย.66) ว่า ทางฝ่ายวิจัยคงประมาณการกำไรปี 66 อยู่ที่ 2.94 หมื่นล้านบาท และในปี 67 ประมาณการกำไรอยู่ที่ 3.37 หมื่นล้านบาท สูงขึ้นจาก 2.14 หมื่นล้านบาทในปี 65 เนื่องจาก 1) ปริมาณขายปิโตรเคมีจะสูงขึ้นจากการเริ่มดำเนินงานของโครงการ LSP 2) อุตสาหกรรมปิโตรเคมีจะฟื้นตัว และ 3) ความสามารถในการทำกำไรของธุรกิจ CBM และธุรกิจแพ็กเกจจิ้ง (SCGP) จะดีขึ้น โดยยังคงคำแนะนำเป็น “ขาย” ที่ราคาเป้าหมายปี 66 อยู่ที่ 300 บาท